Ένας ανεγκέφαλος που προφανώς θεωρεί τον εαυτό του οπαδό του Παναθηναϊκού πέταξε κουτάκι μπύρας από την εξέδρα του «Απόστολος Νικολαΐδης» και χτύπησε τον προπονητή του ΠΑΟΚ Βλάνταν Ίβιτς στον κρόταφο!

Απαράδεκτο περιστατικό στο 55ο λεπτό του αποψινού ντέρμπι ανάμεσα σε Παναθηναϊκό και ΠΑΟΚ στην Λεωφόρο Αλεξάνδρας, όταν ένας ανεγκέφαλος από την εξέδρα πέταξε κουτάκι μπύρας το οποίο χτύπησε τον τεχνικό του ΠΑΟΚ, Βλάνταν Ίβιτς, στο πρόσωπο και τον έριξε στο έδαφος.

Ο Σέρβος προπονητής έφυγε υποβασταζόμενος για τα αποδυτήρια προκειμένου να του παρασχεθούν οι πρώτες βοήθειες από τον γιατρό του αγώνα, με την αναμέτρηση των Play Offs να διακόπτεται από τον διαιτητή της, Γιώργο Κομίνη.